Byla C-364/11

Mostafa Abed El Karem El Kott ir kt.

prieš

Bevándorlási és Állampolgársági Hivatal

(Fővárosi Bíróság prašymas priimti prejudicinį sprendimą)

„Direktyva 2004/83/EB — Būtiniausi pabėgėlio statuso ar papildomos apsaugos statuso suteikimo standartai — Iš Palestinos kilę asmenys be pilietybės, faktiškai naudojęsi Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) pagalba — Šių asmenų be pilietybės teisė į pabėgėlio statuso pripažinimą pagal Direktyvos 2004/83 12 straipsnio 1 dalies a punkto antrą sakinį — Taikymo sąlygos — Minėtos UNRWA pagalbos nutrūkimas „dėl bet kokios priežasties“ — Įrodymai — Pasekmės pabėgėlio statusą siekiantiems gauti suinteresuotiesiems asmenims — Teisė į galimybę „ipso facto pasinaudoti šios direktyvos teikiamomis lengvatomis“ — „Pabėgėlio“, kaip tai suprantama pagal tos pačios direktyvos 2 straipsnio c punktą, statuso automatiškas pripažinimas ir pabėgėlio statuso suteikimas pagal šios direktyvos 13 straipsnį“

Santrauka – 2012 m. gruodžio 19 d. Teisingumo Teismo (didžioji kolegija) sprendimas

Sienų kontrolė, prieglobstis ir imigracija – Prieglobsčio politika – Pabėgėlio statusas ar papildomos apsaugos statusas – Direktyva 2004/83 – Pabėgėlio statuso suteikimo sąlygos – Asmuo, kuris naudojasi kurios nors Jungtinių Tautų institucijos, išskyrus Pabėgėlių reikalų vyriausiąjį komisarą, apsauga ar pagalba – Pabėgėlio statuso nesuteikimas – Minėtos pagalbos nutrūkimas – Direktyvos taikymas – Sąlygos (Tarybos direktyvos 2004/83, 12 straipsnio 1 dalies a punkto pirmas ir antras sakiniai) Sienų kontrolė, prieglobstis ir imigracija – Prieglobsčio politika – Pabėgėlio statusas ar papildomos apsaugos statusas – Direktyva 2004/83 – Pabėgėlio statuso suteikimo sąlygos – Asmuo, kuris naudojasi kurios nors Jungtinių Tautų institucijos, išskyrus Pabėgėlių reikalų vyriausiąjį komisarą, apsauga ar pagalba – Pabėgėlio statuso nesuteikimas – Minėtos pagalbos nutrūkimas – Pabėgėlio statuso pripažinimas – Sąlygos (Tarybos direktyvos 2004/83, 12 straipsnio 1 dalies a punkto antras sakinys)

Direktyvos 2004/83 dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų 12 straipsnio 1 dalies a punkto pirmą sakinį reikia aiškinti taip, kad šioje nuostatoje numatytas pabėgėlio statuso nesuteikimo pagrindas taikomas ne tik asmenims, kurie šiuo metu naudojasi Jungtinių Tautų organizacijos ar institucijos teikiama pagalba, tačiau ir tiems, kurie iš tiesų naudojosi šia pagalba prieš pat valstybėje narėje pateikdami prašymą suteikti prieglobstį, su sąlyga, kad tokia pagalba nenutrūko, kaip tai suprantama pagal tos pačios 1 dalies a punkto antrą sakinį. Pagal šią teisės nuostatą Jungtinių Tautų organizacijos ar institucijos, išskyrus Jungtinių Tautų pabėgėlių reikalų vyriausiąjį komisarą, apsaugos ar pagalbos nutrūkimas „dėl bet kokios priežasties“, dėl kurio atitinkami asmenys gali ipso facto pasinaudoti Direktyva 2004/83 teikiamomis lengvatomis, apima ir asmens, kuris, faktiškai naudojęsis tokia apsauga ar pagalba, ja nebesinaudoja dėl priežasties, kurios pats negali kontroliuoti ir kuri nepriklauso nuo jo valios, situaciją. Iš tiesų iš žodžių junginio „jei tokia apsauga ar pagalba nutrūktų“, kuris yra Direktyvos 2004/83 12 straipsnio 1 dalies a punkto antro sakinio pradžioje, matyti, kad tam, jog nebebūtų taikomas pabėgėlio statuso nesuteikimo pagrindas, pirmiausia turi nutrūkti faktinė Jungtinių Tautų organizacijos ar institucijos teikiama pagalba, o ne nebelikti pačios organizacijos ar institucijos. Žinoma, vien aplinkybė, kad tokios organizacijos ar tokios institucijos veiklos teritorijos nėra ar savanoriškas sprendimas iš jos išvykti negali būti laikomi pagalbos nutrūkimu. Tačiau, kai toks sprendimas grindžiamas nuo atitinkamo asmens valios nepriklausančiais suvaržymais, dėl tokios situacijos galima konstatuoti, kad pagalba, kuri buvo teikiama tokiam asmeniui, nutrūko, kaip tai suprantama pagal Direktyvos 2004/83 12 straipsnio 1 dalies a punkto antrą sakinį. Valstybės narės, kuriai tenka nagrinėti šio asmens pateiktą prašymą suteikti prieglobstį, kompetentingos institucijos, individualiai vertindamos prašymą, turi patikrinti, ar šis asmuo buvo priverstas išvykti iš tokios teritorijos, o taip yra tuo atveju, kai asmuo jaučiasi labai nesaugus ir atitinkama organizacija ar institucija negali šioje teritorijoje užtikrinti jo gyvenimo sąlygų, kurios atitiktų šiai organizacijai ar institucijai tenkančią misiją. (žr. 52, 57, 59, 61, 63–65 punktus ir rezoliucinės dalies 1 punktą) Direktyvos 2004/83 dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų 12 straipsnio 1 dalies a punkto antrą sakinį reikia aiškinti taip, kad kai valstybės narės, kuriai tenka nagrinėti prašymą suteikti prieglobstį, kompetentingos institucijos nustato, kad prašytojo atveju tenkinama su Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) apsaugos ar pagalbos nutrūkimu susijusi sąlyga, galimybė ipso facto„pasinaudoti šia direktyva teikiamomis lengvatomis“ reiškia, kad minėta valstybė narė privalo pripažinti pabėgėlio, kaip tai suprantama pagal šios direktyvos 2 straipsnio c punktą, statusą ir jį tokiam prašytojui suteikti automatiškai su sąlyga, kad jam netaikomas kuris nors iš minėto 12 straipsnio 1 dalies b punkte arba 2 ir 3 dalyse nurodytų pagrindų nesuteikti pabėgėlio statuso. Direktyvos 12 straipsnio 1 dalies a punkto antrame sakinyje vartojamą žodžių junginį „ipso facto turi teisę pasinaudoti šios direktyvos teikiamomis lengvatomis“ reikia aiškinti remiantis Ženevos konvencijos 1 straipsnio D skirsnio antra pastraipa, t. y. kaip leidžiantį atitinkamiems asmenims „ipso facto“ naudotis šia konvencija numatytomis teisėmis ir ja teikiamomis „lengvatomis“. Taigi teisė, atsirandanti dėl to, kad UNRWA pagalba nutrūksta ir nebelieka pagrindo nesuteikti pabėgėlio statuso, negali būti apribota tik atitinkamo asmens galimybe prašyti suteikti pabėgėlio statusą remiantis Direktyvos 2004/83 2 straipsnio c punktu, nes šią galimybę jau turi kiekvienas trečiosios šalies pilietis ar asmuo be pilietybės, kuris yra vienos iš valstybių narių teritorijoje. Tačiau galimybė ipso facto pasinaudoti minėta direktyva teikiamomis lengvatomis, kaip tai suprantama pagal jos 12 straipsnio 1 dalies a punktą, nereiškia besąlygiškos teisės į pabėgėlio statuso suteikimą. Iš tiesų asmuo, kuris turi teisę ipso facto pasinaudoti Direktyvos 2004/83 teikiamomis lengvatomis, nebūtinai turi įrodyti, kad bijo būti persekiojamas, kaip tai suprantama pagal šios direktyvos 2 straipsnio c punktą, tačiau jis turi pateikti prašymą suteikti pabėgėlio statusą, kurį turi išnagrinėti už tai atsakingos valstybės narės kompetentingos institucijos. Atlikdamos tokį nagrinėjimą minėtos institucijos turi patikrinti ne tik tai, ar prašytojas iš tiesų kreipėsi dėl UNRWA pagalbos ir ar tokia pagalba nutrūko, tačiau ir tai, ar tokiam prašytojui netaikomas kuris nors iš tos pačios direktyvos 12 straipsnio 1 dalies b punkte ar 2 ir 3 dalyse nurodytų pagrindų nesuteikti pabėgėlio statuso. (žr. 71, 72, 75, 76, 81 punktus ir rezoliucinės dalies 2 punktą)

Byla C-364/11

Mostafa Abed El Karem El Kott ir kt.

prieš

Bevándorlási és Állampolgársági Hivatal

(Fővárosi Bíróság prašymas priimti prejudicinį sprendimą)

„Direktyva 2004/83/EB — Būtiniausi pabėgėlio statuso ar papildomos apsaugos statuso suteikimo standartai — Iš Palestinos kilę asmenys be pilietybės, faktiškai naudojęsi Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) pagalba — Šių asmenų be pilietybės teisė į pabėgėlio statuso pripažinimą pagal Direktyvos 2004/83 12 straipsnio 1 dalies a punkto antrą sakinį — Taikymo sąlygos — Minėtos UNRWA pagalbos nutrūkimas „dėl bet kokios priežasties“ — Įrodymai — Pasekmės pabėgėlio statusą siekiantiems gauti suinteresuotiesiems asmenims — Teisė į galimybę „ipso facto pasinaudoti šios direktyvos teikiamomis lengvatomis“ — „Pabėgėlio“, kaip tai suprantama pagal tos pačios direktyvos 2 straipsnio c punktą, statuso automatiškas pripažinimas ir pabėgėlio statuso suteikimas pagal šios direktyvos 13 straipsnį“

Santrauka – 2012 m. gruodžio 19 d. Teisingumo Teismo (didžioji kolegija) sprendimas

Sienų kontrolė, prieglobstis ir imigracija — Prieglobsčio politika — Pabėgėlio statusas ar papildomos apsaugos statusas — Direktyva 2004/83 — Pabėgėlio statuso suteikimo sąlygos — Asmuo, kuris naudojasi kurios nors Jungtinių Tautų institucijos, išskyrus Pabėgėlių reikalų vyriausiąjį komisarą, apsauga ar pagalba — Pabėgėlio statuso nesuteikimas — Minėtos pagalbos nutrūkimas — Direktyvos taikymas — Sąlygos (Tarybos direktyvos 2004/83, 12 straipsnio 1 dalies a punkto pirmas ir antras sakiniai) Sienų kontrolė, prieglobstis ir imigracija — Prieglobsčio politika — Pabėgėlio statusas ar papildomos apsaugos statusas — Direktyva 2004/83 — Pabėgėlio statuso suteikimo sąlygos — Asmuo, kuris naudojasi kurios nors Jungtinių Tautų institucijos, išskyrus Pabėgėlių reikalų vyriausiąjį komisarą, apsauga ar pagalba — Pabėgėlio statuso nesuteikimas — Minėtos pagalbos nutrūkimas — Pabėgėlio statuso pripažinimas — Sąlygos (Tarybos direktyvos 2004/83, 12 straipsnio 1 dalies a punkto antras sakinys)